தமிழகத்தில் தொடர்ந்து மழைப்பொழிவு குறைந்து வருகிறது. நிலத்தடி நீர்மட்டம் அபாயகரமான அளவிற்கு கீழே இறங்கி வருகிறது. நிச்சயமற்ற பருவநிலையால் விவசாயம் பேராபத்தை சந்தித்துக் கொண்டிருக்கிறது. நீரற்ற பூமியாக தமிழகம் மாறி வருகிறது. அச்சம் தரத்தக்க இந்த அபாயங்களை உணர்ந்து கொண்டு தமிழக மக்களும் அனைத்து அரசியல் கட்சிகளும் விவசாய அமைப்புகளும் ஒன்று திரண்டு மத்திய அரசின் சதியை முறிக்க வேண்டும். காவிரி மேற்பார்வை குழு என்பதை நிராகரித்து காவிரி நதி நீர் மேலாண்மை வாரியம் அமைக்க வைத்து, நமது உரிமையை பாதுகாத்திட ஓரணியில் திரள வேண்டும் என்ற இந்தியக் கம்யூனிஸ்ட் கட்சியின் 24 ஆவது மாநில மாநாடு கேட்டுக் கொள்கிறது.